User:Priyaporn787

ผัดหมี่โคราช

เป็นอาหารท้องถิ่นหน้าตาคล้ายผัดไทแต่มีความแตกต่างจากผัดไท ในขณะที่ผัดไทใช้ก๋วยเตี๋ยวเส้นเล็กในการผัด ส่วนผัดหมี่โคราชจะใช้เส้นเฉพาะทางของตัวเอง นั่นคือ เส้นหมี่โคราช ความแตกต่างถัดมาคือ ผัดหมี่จะไม่ใส่ไข่ และใส่เครื่องน้อยกว่าผัดไทพอสมควร เช่น ผัดหมี่จะไม่ใส่กุ้งแห้ง ถั่ว และเต้าหู้ ผัดหมี่โคราช เป็นหนึ่งในอาหารพื้นบ้านของเมืองย่าโม ที่หาทานง่ายทั่วไป เพราะในสมัยก่อนเมืองโคราชมีการปลูกข้าวเจ้ามาก จึงมีการดัดแปลงข้าวมาทำเป็นเส้นหมี่ และเพื่อเป็นการถนอมอาหารอีกรูปแบบหนึ่งด้วย จากการนำเส้นหมี่ไปตากแห้ง และเก็บไว้ทานมื้อต่อๆไป

หมี่โคราชเป็นอาหารมื้อกลางวันของคนโคราช โดยเฉพาะอย่างยิ่งในงานบุญ เช่น งานบวชนาค งานแต่งงาน หรืองานสมโภชอื่นๆ ปัจจุบันอาหารจานนี้ ก็ยังเป็นที่นิยมรับประทานกันอย่างแพร่หลายในจังหวัดนครราชสีมา